EkBass/fiwiki-20250220-pages-articles huggingface dataset:
Guelph Storm

Guelph Storm on kanadalainen A-junioreiden jääkiekkojoukkue, joka on perustettu vuonna 1991. Joukkue pelaa OHL:ssä, joka on yksi kolmesta Kanadan ylimmän tason junioriliigoista. Joukkueen 22-vuotisen historian aikana se on pelannut 1 482 ottelua voittoprosentilla 56,4%. Joukkue pelaa kotiottelunsa Guelphin kaupungissa Guelph Memorial Gardens -jäähallissa. Joukkueen otteluiden katsojakeskiarvo on ollut viimeisinä kausina hieman yli 4 000 katsojaa. Joukkue voitti OHL:n mestaruuden (J. Ross Robertson Cup) keväällä 2004. Viime vuosina joukkueen tie on katkennut jo ensimmäiseen pudotuspelikierrokseen. Yhden mestaruutensa lisäksi joukkue on edennyt finaaleihin vuosina 1995 ja 1996. Joukkueen päävalmentaja on vuodesta 2010 ollut kanadalainen entinen NHL-hyökkääjä Scott Walker. Joukkueessa ovat ennen NHL-uraansa pelanneet muun muassa hyökkääjät Todd Bertuzzi, Dustin Brown, Ryan Callahan ja Jeff O'Neill, puolustajat Drew Doughty ja Dan Girardi sekä maalivahdit Craig Anderson ja Dan Cloutier. ==Joukkue== Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Syntymävuosi Syntymäpaikka 32 Ethan Kowatsch L 2005 Mississauga, Ontario, Kanada Damian Slávik L 2005 Nové Zámky, Slovakia Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Syntymävuosi Syntymäpaikka 3 Rowan Topp R 2006 St. Anns, Ontario, Kanada 17 William Haley L 2005 Cobourg, Ontario, Kanada Quinn Beauchesne R 2007 Ottawa, Ontario, Kanada Eric Frossard L 2008 London, Ontario, Kanada Noah Jenken L 2007 Ilderton, Ontario, Kanada Rylan Singh R 2007 Pickering, Ontario, Kanada Daniil Skvortsov L 2007 Kaluga, Venäjä Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Syntymävuosi Syntymäpaikka 7 Jett Luchanko R OLH 2006 London, Ontario, Kanada 10 Jake Karabela L KH 2004 Guelph, Ontario, Kanada 12 Ryan McGuire L KH / VLH 2004 Burlington, Ontario, Kanada 14 Hunter McKenzie L KH 2006 Holstein, Ontario, Kanada 16 Gavin Grundner L VLH 2004 Riverside, Ontario, Kanada 23 Charlie Paquette R OLH 2005 Essex, Ontario, Kanada 26 Max Namestnikov L KH 2004 Wolverine Lake, Michigan, Yhdysvallat 27 Lucas Teixeira R H 2007 Toronto, Ontario, Kanada 29 Jimmy Sutherland L H 2007 Komoka, Ontario, Kanada 33 Lev Katzin L KH 2007 Thornhill, Ontario, Kanada Justin Bottineau R KH 2006 Burlington, Ontario, Kanada Zander Veccia R OLH 2004 Ridgetown, Ontario, Kanada Lähde: EliteProspectshttps://www.eliteprospects.com/team/552/guelph-storm Viitattu 28.9.2021. == Joukkueenjohto == * Päävalmentaja: Chad Wiseman * Apuvalmentaja: Rob Collins * Apuvalmentaja: Todd Miller * Maalivahtivalmentaja: Rob Beatty * Videovalmentaja: Brennan O'Sullivan * Fysiikkavalmentaja: Adam Martin * Kehitysvalmentaja: Denver Manderson * Luisteluvalmentaja: Ryan Lounsbury * Huoltopäällikkö: Jake McKercher * Puheenjohtaja: Scott Walker * Toimitusjohtaja: George Burnett Lähde: EliteProspectshttps://www.eliteprospects.com/team/552/guelph-storm Viitattu 28.9.2021. == Lähteet == == Aiheesta muualla == * Guelph Stormin verkkosivut * Guelph Stormin EliteProspects sivut Luokka:Ontariolaiset jääkiekkoseurat
Sebastian Koch

Sebastian Koch (s. 31. toukokuuta 1962 Karlsruhe, Länsi-Saksa) on saksalainen näyttelijä. Hän on tunnettu muun muassa elokuvista Operaatio Valkyrie, Muiden elämä ja Black Book. == Ura == Koch syntyi Karlsruhessa mutta kasvoi Stuttgartissa. Vuosina 1982–1985 hän opiskeli Münchenissä. Esiinnyttyään Ulmissa ja Darmstadtissa Koch siirtyi berliiniläisiin teattereihin vuonna 1990. Lukuisten televisio- ja elokuvaroolien jälkeen Kochin läpimurtoelokuva oli Die Zürcher Verlobung – Drehbuch zur Liebe (), jossa esiintyy myös Christoph Waltz. Tämän jälkeen Koch on esittänyt muun muassa Klaus von Stauffenbergiä Operaatio Valkyriessa () ja Albert Speeriä dokumentaarisessa minisarjassa Paholaisen arkkitehti (saks. Speer und Er). == Yksityiselämä == Koch asuu Berliinissä Birgit Keller -nimisen toimittajan kanssa, ja parilla on tytär. Aiemmin Koch on seurustellut Anna Schudt -nimisen näyttelijän kanssa, ja Black Bookin kuvauksissa tapaamansa Carice van Houtenin kanssa Kochilla oli suhde vuosina 2005–2009. == Valikoitu filmografia == Elokuvat Elokuvat Elokuvat Vuosi Nimi Rooli 1999 Ein Lied von Liebe und Tod Eichbaum 2001 The Tunnel Matthis Hiller 2001 Die Zürcher Verlobung – Drehbuch zur Liebe Richard Oetker 2002 Amen. Rudolf Höss 2004 Operaatio Valkyrie Klaus von Stauffenberg 2006 Muiden elämä Georg Dreyman 2006 Black Book Ludwig Müntze 2006 The Shell Seekers Cosmo König 2011 Unknown Leo Bressler 2011 In the Shadow Zenke 2012 Suspension of Disbelief Martin 2013 A Good Day to Die Hard Komorov 2013 Oktober November Andreas 2015 Tanskalainen tyttö Warnekros 2015 Take Down Bobby Hartmann 2015 Vakoojien silta Wolfgang Vogel 2016 Fog in August tohtori Werner Veithausen 2016 Billionaire Ransom Bobby Hartmann 2018 Bel Canto Joachim Messner 2018 Never Look Away professori Carl Seeband == Lähteet == == Aiheesta muualla == Luokka:Saksalaiset näyttelijät Luokka:Vuonna 1962 syntyneet Luokka:Elävät henkilöt
Vuotamittari

Vuotamittari (Rhodostrophia vibicaria) on keltaisen ja vaaleanpunaisen kirjava mittariperhoslaji. == Koko ja ulkonäkö == Etusiivet ovat muodoltaan melko terävät ja sekä ne että takasiivet ovat pohjaväriltään vaaleankeltaiset. Etusiipien poikki kulkee kolme ja takasiipien kaksi tumman ruusunpunaista poikkiviirua, minkä lisäksi kahden uloimman viirun välinen alue on sisältä ulospäin leveälti punertava. Siivissä on ruusunpunainen, viirumainen keskipilkku. Myös siipiripset ovat ruusunpunaiset. Siipiväli 25-29 mm.http://www.kolumbus.fi/silvonen/lnel/g6/rhovibic.htm s. 92 == Levinneisyys ja lentoaika == Vuotamittarin levinneisyys ulottuu Etelä- ja Keski-Euroopasta Skandinaviaan ja Keski-Aasiaan. Suomessa se on eteläinen ja erittäin paikoittainen laji, jonka havainnot painottuvat lounaissaaristoon ja Ahvenanmaalle. Idempää etelärannikolta havaintoja on vähemmän, sisämaasta hyvin vähän. Perhoset ovat lennossa kesäkuun loppupuoliskolta heinäkuun lopulle.Perhoswiki == Elinympäristö ja elintavat == Vuotamittari elää kuivilla ja lämpimillä mäntykankailla, kallioilla, rantojen hiekkadyyneillä ja jopa kuivilla rämeillä. Perhoset lähtevät häirittyinä helposti lentoon päivällä, mutta muutoin lento tapahtuu illan hämärryttyä ja etenkin koiraat tulevat valolle. Talvehtii keskenkasvuisena toukkana. s. 61-62 == Ravintokasvi == Toukka elää erilaisilla kasveilla, Suomessa lähinnä kanervalla (Calluna vulgaris). == Lähteet == == Aiheesta muualla == * toukka * Bestimmungshilfe des Lepiforums * Moths and Butterflies of Europe and North Africa * Vlindernet Luokka:Lehtimittarit
Andrija Delibašić

Andrija Delibašić (s. 24. huhtikuuta 1981 Nikšić, Montenegron ST, Jugoslavia) on montenegrolainen jalkapalloilija. Hän edusti pääsarjatasolla muun muassa Espanjassa Mallorcaa ja Rayo Vallecanoa, Portugalissa Benficaa, Bragaa ja Beira-Maria sekä Kreikassa AEK Ateenaa. Hän oli pelipaikaltaan hyökkääjä. Hän pelasi Montenegron maajoukkueessa 21 ottelua ja teki niissä kuusi maalia. == Seurajoukkueura == Delibašić pelasi vuodet 1999–2004 serbialaisessa FK Partizanissa. Pelaamissaan 100 ottelussa hän teki 48 maalia. Vuonna 2004 Delibašić siirtyi espanjalaiseen RCD Mallorcaan, jossa hän pelasi vuoteen 2005 mutta jonka pelaaja hän oli vuoteen 2008. Hänet lainattiin vuonna 2005 portugalilaiseen SL Benficaan ja kaudeksi 2005–2006 niin ikään portugalilaiseen SC Bragaan. Kauden 2006–2007 Delibašić aloitti kreikkalaisessa AEK Ateenassa ja lopetti portugalilaisessa SC Beira-Marissa. Seuraavan kauden hän vietti Espanjan Segunda Divisiónin Real Sociedadissa. Delibašić siirtyi vuonna 2008 Mallorcasta Segunda Divisiónin Hércules CF:ään, jossa pelasi kaksi kautta tehden 65 ottelussa 20 maalia. Vuonna 2010 Delibašić siirtyi niin ikään Segunda Divisiónissa pelanneeseen Rayo Vallecanoon, joka nousi kauden 2010–2011 päätteeksi Primera Divisióniin. == Maajoukkueura == Delibašić pelasi ensimmäisen ottelunsa Montenegron maajoukkueessa 10. lokakuuta 2009 Georgiaa vastaan. Samassa ottelussa hän teki myös ensimmäisen maalinsa, joka vei Montenegron 2–1-johtoon ja jäi ottelun voittomaaliksi.Match report - Match report Montenegro - Georgia, 10.10.2009 - WM-Qualifikation Europa - transfermarkt.co.uk Delibašić teki 7. lokakuuta 2011 Englantia vastaan viime minuutin maalin, joka tasoitti loppulukemat 2–2:een.Match report - Match report Montenegro - England, 07.10.2011 - EM-Qualifikation - transfermarkt.co.uk Hän teki syyskuussa 2012 kaksi maalia vierasottelussa San Marinoa vastaanMatch report - Match report San Marino - Montenegro, 11.09.2012 - WM-Qualifikation Europa - transfermarkt.co.uk ja marraskuussa 2012 kaksi maalia kotiottelussa samaa joukkuetta vastaan.Match report - Match report Montenegro - San Marino, 14.11.2012 - WM-Qualifikation Europa - transfermarkt.co.uk == Lähteet == * * * === Viitteet === Luokka:Montenegrolaiset jalkapalloilijat Luokka:Vuonna 1981 syntyneet Luokka:Elävät henkilöt
Kuutonen

Kuutonen tai kutonen voi tarkoittaa seuraavia: * kuusi, numeromerkin 6 nimi ”kuutonen” tai ”kutonen” * Kutonen, jalkapallon sarjataso Suomessa * Kutonen, televisiokanava Suomessa * 6mR (”kutonen” tai ”kuutonen”), kilpapurjeveneluokka. ==Katso myös== * Kuutoset
Viitonen

Viitonen tai vitonen voi tarkoittaa seuraavia: * viisi, numeromerkin 5 nimi ”viitonen” tai ”vitonen” * Vitonen, miesten jalkapallon sarjataso Suomessa * Naisten Vitonen, naisten jalkapallon sarjataso Suomessa * TV5, suomalainen televisiokanava * 5m, ”vitonen”, kilpapurjeveneluokka * viiden euron seteli * Viitonen, aiemman viitostien tienimi esimerkiksi Siilinjärvellä == Katso myös == * Viitoset
Madeira (joki)

Madeira on Amazonin pisin sivujoki. Se virtaa koilliseen Amazonasin osavaltion läpi ja yhtyy Amazoniin Manausin kaupungissa. == Uomaverkosto == Madeiran valuma-alue käsittää neljänneksen Brasilian Amazonin alueesta. Valuma-alueen latva-alueet ulottuvat kaakossa Perun puolelle Andeille ja etelässä Bolivian puolelle. Täältä laskeutuu alas useita jokia, joka yhtyvät ensin toisiinsa. Niistä suurimpia ovat idästä länteen lueteltuina Guaporé, San Martin, Blanco, San Miguel, Mamoré, Beni ja Madre de Dios. Näistä muodostuu kaksi suurta sivujokea Madre de Dios ja Guaporé, jotka yhtyvät toisiinsa ja siitä alkaa Madeiran nimellä kulkeva pääuoma. Se virtaa 1 450 kilometriä koko ajan koilliseen, missä se yhtyy Amazonin pääuomaan oikealta puolelta. Tässä yhtymäkohdassa sijaitsee Amazonin valuma-alueen suurin kaupunki Manaus. Joen pituudesta on kaksi arvoa. Lyhyempi tarkoittaa alla kuvattua tapaa mitata vain Madeiran nimellä merkittyä uomaa. Pitempi arvo 3 250 km saadaan, kun Madeiraa jatketaan Mamorén, Granden, Cainen ja Rochan sivujokien uomilla. Näin tulkittuna Madeiran latvat ulottuvat Andeille asti. Ilmasto joen latva- alueilla on aluksi vuoristoinen, mutta sivujoet laskevat pian alangolle, jossa on humidi ilmasto metsävyöhyke lännessä ja subtrooppinen tasankoalue idässä. Latvajoen virtaavat alavalle alueelle, missä Madeira muodostaa hetken Brasilian ja Bolivian välisen valtionrajan. Brasilian puolella Rondôniassa joki alkaa Porto Velhon rajalta alkaen laskea nopeammin muodostaen koskia ja virtauksia sisältävän osuuden, joka ei ole purjehduskelpoinen. Tämä osuus on vuonna 2012 peittynyt Santo Antônion padon nostaman patoaltaan alle. Toinen pato, joka kuuluu Jiraun voimalalle, sijaitsee joella 100 kilometriä yläjuoksulle päin ja se valmistui vuonna 2016. Alajuoksulla sijaitsee pieni kaupunki Novo Aripuanã. == Eläimistö == Joessa elää muun muassa amazonindelfiinejä ja joelle vaeltaa vuosittain kutemaan noin 750 kalalajia. == Käyttö == Joella harjoitetaan yhä kullanhuuhdontaa. == Huomautuksia == ==Lähteet== Luokka:Brasilian joet * Luokka:Seulonnan keskeiset artikkelit
Alfa Centauri Bb

{{Eksoplaneetta | nimi = Alfa Centauri Bb | kuva = Artist’s impression of a planet around Alpha Centauri B (symbolic, annotated).jpg | kuvakoko = 300px | kuvateksti = Taiteilijan näkemys | löytäjät = Dumusque et al. | löytöpäivä = 16. lokakuuta 2012 | löytötapa = Säteisnopeusmenetelmä | tähden nimi = Alfa Centauri B | etäisyys auringosta = 4,36 vv | tähden massa = 0,934 M☉ | tähden spektriluokka = K1 V | isoakselin puolikas = 0,04 | kiertoaika = 3,2357 | eksentrisyys = 0 | massa = 0,0036 | massa maa = 1,13 ± 0,09 | lämpötila = 1 473 }} Alfa Centauri Bb on mahdollinen eksoplaneetta, joka kiertää Auringon naapuritähteä Alfa Centauri B noin 4,36 valovuoden päässä Maasta, Kentaurin tähdistön suunnalla. Jos planeetan olemassaolo varmistettaisiin, löytö olisi erityisen merkittävänä, sillä se olisi Maata toiseksi lähin löydetty eksoplaneetta ja pienimassaisin auringonkaltaista tähteä kiertävä planeetta. Havainto planeetasta tehtiin La Sillan observatorion 3,6-metrisellä HARPS-teleskoopilla, ja Euroopan eteläinen observatorio ilmoitti siitä julkisesti 16. lokakuuta 2012. Havainto sai osakseen myös skeptisyyttä, ja 10. heinäkuuta 2013 julkaistun tutkimuksen mukaan sen olemassaoloa ei ehkä voi päätellä kerätyn tiedon perusteella. Kysymys on edelleen avoin. == Ominaisuudet == Alfa Centauri B on K-tyypin pääsarjan tähti eli Aurinkoa hieman viileämpi ja himmeämpi oranssi kääpiö. Alfa Centauri Bb ei ole tähden elinkelpoisella vyöhykkeellä: se kiertää emotähteään noin 0,04 AU:n päässä, ja sen kiertoaika tähden ympäri on vain 3,2357 vrk. Se on todennäköisesti kuuma laavaplaneetta. Planeetan massa on hyvin lähellä Maan massaa (1,13 ± 0,09 ME). Planeetan pintalämpötilaksi on arvioitu 1 200 °C (1 473 K), joka on korkeampi lämpötila kuin yhdelläkään aurinkokunnan planeetoista. Planeetta on mahdollisesti vuorovesilukkiutunut, jolloin sen sama puolisko olisi aina kääntyneenä kohti tähteä. == Lähteet == == Aiheesta muualla == *Alpha Centauri Bb: An Interstellar Target? Discovery News. Luokka:Alfa Centauri Luokka:Kentaurin tähdistö Luokka:Eksoplaneetat Luokka:Maankaltaiset planeetat
Earl’s Courtin metroasema

Earl’s Court on Lontoon metron asema Kensington and Chelsean alueella Lontoossa Yhdistyneessä kuningaskunnassa. Asema on District Linen ja Piccadilly Linen käytössä ja sijaitsee Lontoon matkakortin maksualueilla 1 ja 2. District Linella Earl’s Court on merkittävä risteysasema, josta kulkee junia länteen West Bromptonin, Kensington Olympian ja West Kensingtonin suuntiin sekä itään ja pohjoiseen Upminsteriin ja Edgware Roadille. Piccadilly Linellä asema sijaitsee Barons Courtin ja Gloucester Roadin välillä. Alkuperäinen Earl’s Courtin asema avattiin 30. lokakuuta 1871. Se tuhoutui tulipalossa 30. joulukuuta 1875. Sen tilalle avattiin toinen, väliaikainen asema, jonka nykyinen asema tien toisella puolella korvasi valmistuttuaan 1. helmikuuta 1878. Lontoon metron ensimmäiset liukuportaat asennettiin Earl’s Courtin asemalle vuonna 1911. == Lähteet == * === Viitteet === == Aiheesta muualla == Luokka:Grade II -luokan rakennukset Kensington and Chelseassa Luokka:Kensingtonin ja Chelsean metroasemat
Lasse Peltonen (jalkapalloilija)

Lasse Herman Peltonen (s. 3. joulukuuta 1970 Lahti) on entinen suomalainen jalkapalloilija. Hänen pelipaikkansa oli oikea laitahyökkääjä. Peltonen oli FC Kuusysin kasvatti. Ensimmäiset miesten ottelunsa hän pelasi III divisioonassa seuran reservijoukkue Palloseiskoissa. Peltonen oli mukana Kuusysin liigajoukkueessa jo kaudella 1991, mutta ei esiintynyt yhdessäkään ottelussa. Hän siirtyi kaudeksi 1992 Kakkosessa pelanneen yhteistyöseura Lahden Työväen Palloilijoiden riveihin. Onnistuneen kauden päätteeksi hän palasi Kuusysin liigaryhmään, mutta vietti ensimmäisen kautensa vielä enimmäkseen LTP:n mukana. Peltonen oli myös lyhyellä lainapestillä toisessa liigaseurassa, FF Jarossa. Kolmannella liigakaudellaan Peltonen oli noussut Kuusysin vakiokokoonpanoon ja hän aloitti jokaisen liigakaudella 1995 pelaamistaan 23 ottelusta. Seura kuitenkin putosi Veikkausliigasta ja Peltonen siirtyi ulkomaille alkuvuodesta 1996 Irlannin pääsarjassa pelanneeseen University College Dublin AFC:n joukkueeseen, jossa pelasi yhden ottelun verran. Suomeen palattuaan hän siirtyi Kuusysin paikalliskilpailijaan Lahden Reippaaseen. Kaudeksi 1997 lahtelaisseurat yhdistyivät FC Lahdeksi, jota Peltonen edusti neljän kauden ajan, ollen seuran luottopelaajia nousussa pääsarjaan ja myös sen ensimmäisillä liigakausilla. Vuonna 2001 Peltonen siirtyi sarjatasoa alemmas FC Hämeenlinnaan. Kausi päättyi onnistumiseen seuran noustessa liigaan ja Peltosen tehdessä yhteensä 14 maalia, joista neljä loppusarjassa. Hän pelasi vielä yhden pääsarjakauden Hämeenlinnassa, kunnes ammattilaisura päättyi nilkkavammaan vuoden 2002 lopussa. Hän pelasi Veikkausliigassa yhteensä 103 ottelua, joissa teki 8 maalia. Pelaajauransa jälkeen Peltonen on toiminut FC Lahden liigajoukkueen joukkueenjohtajana vuosina 2011–2013. Hän on myös suorittanut B-valmentajatutkinnon. Koulutukseltaan Peltonen valmistui Tampereen yliopistosta yhteiskuntatieteiden kandidaatiksi sekä kasvatustieteen maisteriksi. Hän on ammattiltaan luokanopettaja. Peltonen on toiminut myös vuodesta 2012 Hollolan kunnanvaltuutettuna sekä Päijät-Hämeen maakuntavaltuutettuna. Peltonen valittiin Muonion kunnanjohtajaksi maaliskuussa 2017. Hän toimi tehtävässä heinäkuun 2019 loppuun. == Lähteet == Luokka:Suomalaiset jalkapalloilijat Luokka:Muonion kunnanjohtajat Luokka:Vuonna 1970 syntyneet Luokka:Elävät henkilöt
Boa

Boa tai BoA voi viitata muun muassa seuraaviin: * boat, jättiläiskäärmeiden alaheimo * BoA, eteläkorealainen laulaja * Bank of America (BoA), amerikkalainen pankki * Boliviana de Aviación (BoA), bolivialainen lentoyhtiö * Boa, saari Pohjois-Irlannissa * Boa, koristeellinen vaateparsi
Bukit Timahin suojelualue

Bukit Timahin suojelualue on luonnonsuojelualue Singaporessa. Se on maan vanhin suojelualue, perustettu 1883, ja siihen kuuluu maan suurin yhtenäinen alkuperäinen sademetsäalue. Puisto sijaitsee Bukit Timahin kukkulan ympärillä.Bukit Timah Nature Reserve Pääosa alueen metsästä on alankoalueiden dipterokarpusmetsää, mutta kukkulan rinteillä on myös Singaporen ainoat alueet, joissa kasvaa dipterokarpuskasvien heimon vuoristometsään sopeutuneita lajeja. Puiston biodiversiteetti on suuri, siellä tavataan 40 % kaikista Singaporen kasveista ja eläimistä. Suurikokoinen merantipuulaji Shorea curtisii on alueen näkyvimpiä puulajeja. Siellä kasvaa myös durion näköinen, mutta syötäväksi kelpaamaton Neesia synandra. Harvinaisiin eläinlajeihin kuuluvat rukoilijasirkat ja makeanveden taskuravut. Puistossa on myös muurahaiskäpyjä, jaavanliito-oravia ja kaguaaneja. == Lähteet == Luokka:Singaporen maantiede Luokka:Luonnonsuojelualueet
Sungei Bulohin kosteikonsuojelualue

thumb|Kosteikonsuojelualueen tunnus. Sungei Bulohin kosteikonsuojelualue on luonnonsuojelualue Singaporessa. Se perustettiin lintuharrastajien vuonna 1986 tekemän aloitteen pohjalta. Siellä tavataan ympäri vuoden mangrovesoiden tyypillisiä lajeja kuten taskurapuja ja vesikäärmeitä, ja syyskuun ja maaliskuun väisenä aikana lisäksi muuttolintuja, etenkin vesilintuja ja kahlaajia. Sungei Buloh Wetland Reserve Singapore Government Puisto sijaitsee Singaporen luoteisosassa katkarapukasvattamoiden keskellä. Se on tärkeä muuttolintujen levähdyspaikka.Sungei Buloh Wetland Reserve Raffles Museum of Biodiversity Research. == Lähteet == == Aiheesta muualla == Luokka:Singaporen maantiede Luokka:Luonnonsuojelualueet
Whitby-luokka

Whitby-luokka eli tyyppi 12 oli Britannian kuninkaallisen laivaston 1950-luvun lopulla valmistetun kuuden sukellusveneentorjuntafregatin muodostama alusluokka. Lisäksi valmistettiin kaksi alusta Intian laivastolle. == Alukset == Whitby-luokan fregatitGardiner, Robert s. 514 Nimi Telakka Kölinlasku Vesille Valmis Kohtalo HMS Torquay Harland and Wolff, Belfast 11. maaliskuuta 1953 10. toukokuuta 1954 10. toukokuuta 1956 - HMS Whitby Cammell Laird, Birkenhead 30. syyskuuta 1952 2. heinäkuuta 1954 19. heinäkuuta 1956 - HMS Scarborough Vickers Armstrong, Newcastle upon Tyne 11. syyskuuta 1953 4. huhtikuuta 1955 10. toukokuuta 1957 - HMS Tenby Cammell Laird 23. kesäkuuta 1953 4. lokakuuta 1955 18. joulukuuta 1957 - HMS Eastbourne Vickers 13. tammikuuta 1953 29. joulukuuta 1955 9. tammikuuta 1958 - HMS Blackpool Harland and Wolff 20. joulukuuta 1954 14. helmikuuta 1957 14. elokuuta 1958 - == Intian laivasto == Intia tilasi 1956 hieman muuteltua luokan alusta. Alusten aseistuksena oli kaksiputkinen Boforsin 40 millimetrin Mk 5 ilmatorjuntatykki, johon oli liitetty CRBF tulenjohtolaite Britannian alusten STAAG Mk II -laitteen tilalle. Intian laivaston Whitby-luokan fregatitGardiner, Robert s. 174 Nimi Telakka Kölinlasku Vesille Valmis Kohtalo Talwar Cammell Laird 7. kesäkuuta 1957 18. heinäkuuta 1958 26. huhtikuuta 1959 - Trishul Harland and Wolff 19. helmikuuta 1957 18. kesäkuuta 1958 13. tammikuuta 1960 - == Lähteet == * === Viitteet === *
Backlund

Backlund on muun muassa seuraavien henkilöiden sukunimi: * Georg Backlund (1905–2002), suomalainen poliitikko, SKDL:n kansanedustaja ja toimittaja * Helge Backlund (1878–1958), ruotsalainen geologi ja petrologi * Johan Backlund (s. 1981), ruotsalainen jääkiekkomaalivahti * Jukka Backlund (s. 1982), suomalainen äänilevytuottaja * Kaj Backlund (1945–2013), suomalainen jazztrumpetisti, -säveltäjä, -sovittaja ja -pedagogi * Lotta Backlund (s. 1980), suomalainen stand up -koomikko, televisiotoimittaja ja poliitikko * Mikael Backlund (s. 1989), ruotsalainen jääkiekkoilija * Percy Backlund, Percival (1931–2020), ruotsalainen kirjailija, taidemaalari, kirjankuvittaja, säveltäjä ja muusikko * Tapio Backlund, suomalainen basisti.
Janhunen

Janhunen on suomalainen sukunimi, joka on muun muassa seuraavilla henkilöillä: * Arvid Janhunen (1900–1941), ainoa punakaartilainen, josta myöhemmin tuli Mannerheim-ristin ritari * Juha Janhunen (s. 1952), Itä-Aasian kielten ja kulttuurien professori * Lauri Janhunen (s. 1949), rikollinen, pakkolaitosvanki ja muistelmakirjailija * Matti Janhunen (1902–1963), kommunistipoliitikko ja ministeri * Paavo Janhunen (1941–1985), ilmavoimien koelentäjä * Pekka Janhunen, Ilmatieteen laitoksen tutkimuspäällikkö ja sähköpurjeen keksijä.
Ryan Stiles

Ryan Lee Stiles (s. 22. huhtikuuta 1959 Seattle, Yhdysvallat) on yhdysvaltalainen näyttelijä ja koomikko. Hänet tunnetaan parhaiten Lewis Kiniskin roolista The Drew Carey Show’ssa sekä esiintymisestään Whose Line Is It Anyway? -ohjelman brittiläisessä ja yhdysvaltalaisessa versiossa. Stiles syntyi viisilapsisen perheen kuopuksena, ja hänen isänsä työskenteli kalankasvattamolla. Stiles jätti koulun kesken 17-vuotiaana ja alkoi luoda uraa stand up -koomikkona. Vuonna 1986 hän liittyi tunnettuun torontolaiseen The Second City -koomikkoryhmään. Kolme vuotta myöhemmin Stiles pääsi mukaan brittiläiseen Whose Line Is It Anyway -improvisaatiokomediasarjaan, jossa hän esiintyi vuoteen 1998 asti. Tämän jälkeen hän siirtyi saman ohjelman yhdysvaltalaiseen versioon, jonka viimeiset jaksot tehtiin vuonna 2006. Stiles on ollut naimisissa vuodesta 1989 ja hänellä on kolme lasta. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1959 syntyneet Luokka:Elävät henkilöt
Mafia (täsmennyssivu)

Mafia voi tarkoittaa seuraavia: * Mafia, Cosa nostra, Italiassa ja Yhdysvalloissa toimiva rikollisjärjestö * Mafia, järjestäytyneestä rikollisuudesta yleisemminkin käytetty nimitys, esimerkiksi Venäjän mafia * Mafia, saari Intian valtamerellä Tansaniassa * Radiomafia, Yleisradion entinen radiokanava * Mafia, Black Label Societyn albumi * Mafia, Fleshgod Apocalypsen EP-levy * KC/MD Mafia, suomalainen rap-yhtye * Berkeleyn mafia, ryhmä Yhdysvalloissa koulutettuja indonesialaisia taloustieteilijöitä * Memphis Mafia, Elvis Presleyn ystävä- ja henkivartijajoukko * Mafia, seinäjokelainen urheiluseura * B.U.G. Mafia, romanialainen hip-hop- yhtye * Mafia, pelisarja, johon kuuluvat: ** Mafia, vuonna 2002 julkaistu videopeli ** Mafia II, vuonna 2010 julkaistu videopeli ** Mafia III, vuonna 2016 julkaistu videopeli.
Jaakko Haataja

Jaakko Haataja (23. heinäkuuta 1846 Oulu – 6. elokuuta 1918 Oulu) oli suomalainen Oulussa asunut perämies, runoilija ja merimieslaulujen kerääjä. Haataja kävi Oulun ala-alkeiskoulun 1856–1857 ja Oulun merikoulun 1871–1872. Hän suoritti laivurin tutkinnon 1872 ja perämiehen tutkinnon 1883. Haataja oli merillä vuosien 1858–1888 välillä. Tämän jälkeen hän jäi maihin ja työskenteli sitten oululaisessa Åströmin nahkatehtaassa. Haataja keräsi muistiin merimieslauluja ja -runoja sekä kirjoitti myös itsekin niitä. Hän kirjoitti todennäköisesti myös sanat "Toivon laulu" (Laiva Toivo, Oulu)-nimiseen tunnettuun merimieslauluun, jota fregatti Toivon miehet esittivät Oulussa ensi kerran 1877. Haataja oli itse toiminut Toivo-laivan aliperämiehenä 1874–1875. Haatajan keräämät kokoelmat ovat nykyisin Suomalaisen Kirjallisuuden Seuran kansanrunousarkistossa jonne hänen poikansa Kyösti Haataja lahjoitti niitä 1905 ja 1915. == Lähteet == * Kirjasampo.fi: Jaakko Haataja * "Otaheitin nuoret neitit uivat usein laivaan säihkysilmin hajahapsin alastoinna aivan" Merkittävä merikirja fregatti Toivosta, Helsingin Sanomat 19.11.1998 === Viitteet === Luokka:Suomalaiset runoilijat Luokka:Vuonna 1846 syntyneet Luokka:Vuonna 1918 kuolleet
John Lurie

John Lurie (s. 14. joulukuuta 1952) on yhdysvaltalainen näyttelijä, muusikko, kuvataiteilija, ohjaaja ja tuottaja. Hän on The Lounge Lizards -jazzyhtyeen perustajajäsen. Hän on näytellyt useissa elokuvissa, tunnetuimpina Jim Jarmuschin ohjaamat elokuvat Muukalaisten paratiisi, Down by Law ja Mystery Train. Lurie näytteli ja toimi tuottajana televisiosarjassa Fishing with John (1991). Lurie on säveltänyt ja esittänyt musiikkia useisiin televisio- ja elokuvatuotantoihin. Vuonna 1996 hänen säveltämänsä musiikki elokuvaan Get Shorty – hyvä pätkä oli Grammy-ehdokkaana. == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset jazzmuusikot Luokka:Yhdysvaltalaiset taidemaalarit Luokka:Yhdysvaltalaiset elokuvasäveltäjät Luokka:Vuonna 1952 syntyneet Luokka:Elävät henkilöt
Delfino Pescara 1936

Delfino Pescara 1936 (Pescara Calcio tai vain Pescara) on jalkapalloseura Pescaran kaupungista. Seura on perustettu 1936 ja se pelaa Italian kolmanneksi korkeimmalla sarjatasolla Serie C:ssä. Pescara on pelannut ylimmällä sarjatasolla Serie A:ssa yhteensä seitsemän kautta, viimeksi kaudella 2016–2017. == Lähteet == Pescara Luokka:Pescara
Paramesvara

Paramesvara eli islamilaiselta nimeltään Iskandar Shah (1344–1424) oli Tumasikin eli Singapuran kuningas noin 1399–1401 ja Malakan sulttaanikunnan perustaja (noin vuonna 1401) ja sen ensimmäinen sulttaani kuolemaansa asti 1424. Paramesvara oli aatelinen, mahdollisesti kuningas tai prinssi, Majapahitin Palembangista, josta hän pakeni Singapuraan vuoden 1388 tienoilla. Muutaman vuoden hän kaappasi vallan Singapurassa, mutta joutui pian pakenemaan Malakaan, jonne hän perusti hindulais-buddhalaisen kuningaskunnan. Paramesvara kääntyi islamiin 1414 ja otti uudeksi nimekseen Iskandar Shah. Samalla kuningaskunnasta tuli Malakan sulttaanikunta.Heikkilä-Horn & Miettinen 2005, 147. == Lähteet == * === Viitteet === Luokka:Sulttaanit Luokka:Vuonna 1344 syntyneet Luokka:Vuonna 1424 kuolleet
Gloucester Roadin metroasema

Gloucester Road on Lontoon metron asema Kensington and Chelsean alueella Lontoossa Yhdistyneessä kuningaskunnassa. Asema on Circle Linen, District Linen ja Piccadilly Linen käytössä ja sijaitsee Lontoon matkakortin maksualueella 1. Asema avattiin 1. lokakuuta 1868 nimellä Brompton (Gloucester Road). Nykyinen nimi otettiin käyttöön vuonna 1907.Butt 1995, s. 105 == Lähteet == * === Viitteet === == Aiheesta muualla == Luokka:Kensingtonin ja Chelsean metroasemat
HMS Chequers

HMS Chequers (viirinumero ?) oli Britannian kuninkaallisen laivaston Ch-luokan hävittäjä. == Valmistus == Alus tilattiin Scotts Shipbuilding and Engineering Companyltä Greenockista, missä köli laskettiin 4. toukokuuta 1943. Alus laskettiin vesille 30. lokakuuta 1944 ja valmistui 28. syyskuuta 1945.Whitley, M. J. s. 136–137 == Palvelus == Alus myytiin romutettavaksi 23. heinäkuuta 1966. ==Lähteet== * * * === Viitteet === Luokka:Ch-luokan hävittäjät Luokka:Scottsin valmistamat alukset Luokka:Yhdistyneen kuningaskunnan toisen maailmansodan hävittäjät Luokka:Yhdistyneen kuningaskunnan kylmän sodan hävittäjät
HMS Cheviot

HMS Cheviot oli Britannian kuninkaallisen laivaston Ch-luokan hävittäjä. == Valmistus == Alus tilattiin Alexander Stephen and Sonsilta Linthousesta, missä köli laskettiin 27. huhtikuuta 1943. Alus laskettiin vesille 2. toukokuuta 1944 ja valmistui 11. joulukuuta 1945.Whitley, M. J. s. 136-137 == Palvelus == Alus siirrettiin maaliskuussa 1960 koululaivaksi Rosythiin ja myytiin romutettavaksi 22. lokakuuta 1962. ==Lähteet== * * * === Viitteet === Luokka:Ch-luokan hävittäjät Luokka:Stephenin valmistamat alukset Luokka:Yhdistyneen kuningaskunnan toisen maailmansodan hävittäjät Luokka:Yhdistyneen kuningaskunnan kylmän sodan hävittäjät
HMS Chevron

HMS Chevron (viirinumero R51) oli Britannian kuninkaallisen laivaston Ch- luokan hävittäjä. == Valmistus == Alus tilattiin Alexander Stephen and Sonsilta Linthousesta, missä köli laskettiin 18. maaliskuuta 1943. Alus laskettiin vesille 23. helmikuuta 1944 ja valmistui 23. elokuuta 1945.Whitley, M. J. s. 136-137 == Palvelus == Alus myytiin romutettavaksi joulukuussa 1969. ==Lähteet== * * * === Viitteet === Luokka:Ch-luokan hävittäjät Luokka:Stephenin valmistamat alukset Luokka:Yhdistyneen kuningaskunnan toisen maailmansodan hävittäjät Luokka:Yhdistyneen kuningaskunnan kylmän sodan hävittäjät
HMS Chieftain

HMS Chieftain oli Britannian kuninkaallisen laivaston Ch-luokan hävittäjä. == Valmistus == Alus tilattiin Scotts Shipbuilding and Engineering Companyltä Greenockista, missä köli laskettiin 27. kesäkuuta 1943. Alus laskettiin vesille 26. helmikuuta 1945 ja valmistui 7. maaliskuuta 1946.Whitley, M. J. s. 136–137 == Palvelus == Alus muutettiin miinalaivaksi ja myytiin romutettavaksi 20. maaliskuuta 1961. ==Lähteet== * * * === Viitteet === Luokka:Ch-luokan hävittäjät Luokka:Scottsin valmistamat alukset Luokka:Yhdistyneen kuningaskunnan toisen maailmansodan hävittäjät Luokka:Yhdistyneen kuningaskunnan kylmän sodan hävittäjät
HMS Chivalrous

HMS Chivalrous (viirinumero ?) oli Britannian kuninkaallisen laivaston Ch- luokan hävittäjä. == Valmistus == Alus tilattiin William Denny and Brothersilta Dumbartonista, missä köli laskettiin 27. marraskuuta 1943. Alus laskettiin vesille 22. kesäkuuta 1945 ja valmistui 13. toukokuuta 1946.Whitley, M. J. s. 136–137 == Palvelus == Alus myytiin 1954 Pakistanille, joka liitti sen laivastoonsa nimellä PNS Taimur. ==Lähteet== * * * === Viitteet === Luokka:Ch-luokan hävittäjät Luokka:Dennyn valmistamat alukset Luokka:Yhdistyneen kuningaskunnan toisen maailmansodan hävittäjät Luokka:Yhdistyneen kuningaskunnan kylmän sodan hävittäjät
Heksoosit

Heksoosit ovat monosakkarideja, joiden rakenteessa on kuusi hiiliatomia. Heksoosien yleinen rakenne voidaan esittää muodossa C6H12O6. Heksoosit voidaan jakaa ketoheksooseihin ja aldoheksooseihin sen perusteella sisältävätkö ne ketoneille vai aldehydeille tunnusomaisen funktionaalisen ryhmän.Frieder W. Lichtenthaler: Carbohydrates: Occurrence, Structures and Chemistry, Ullmann's Encyclopedia of Industrial Chemistry, John Wiley & Sons, New York, 2010. Viitattu 22.10.2012 ==Aldo- ja ketoheksoosit== Aldoheksoosit sisältävät aldehydiryhmän. Aldoheksoosien rakenteessa on neljä asymmetristä hiiliatomia, joten eri stereoisomeereja on 16 eli 8 diastereomeeria. Aldoheksooseihin kuuluvat monosakkaridit ovat alloosi, altroosi, glukoosi, mannoosi, guloosi, idoosi, galaktoosi ja taloosi. Jokaisella näistä sokereista on D\- ja L-konformaatiot. Kuva:DAllose Fischer.svg | D-Alloosi Kuva:DAltrose Fischer.svg | D-Altroosi Kuva:DGlucose Fischer.svg | D-Glukoosi Kuva:Mannose.svg | D-Mannoosi Kuva:DGulose Fischer.svg | D-Guloosi Kuva:DIdose Fischer.svg | D-Idoosi Kuva:DGalactose Fischer.svg | D-Galaktoosi Kuva:DTalose Fischer.svg | D-Taloosi Ketoheksoosit sisältävät avoketjuisena ketoneille tunnusomaisen ryhmän. Ketoheksoosien rakenteessa on vain kolme asymmetristä hiiliatomia, jolloin stereoisomeereja on 8 ja diastereomeereja on 4. Ketoheksooseihin kuuluvat fruktoosi, psikoosi, sorboosi ja tagatoosi.Jokaisella näistä monosakkarideista on D\- ja L-konformaatiot. Kuva:DPsicose Fischer.svg | D-Psikoosi Kuva:D-Fructose.svg | D-Fruktoosi Kuva:DSorbose Fischer.svg | D-Sorboosi Kuva:DTagatose Fischer.svg | D-Tagatoosi Heksoosit eivät esiinny liuoksissa yleensä avoketjuisena vaan rengasrakenteisena hemiasetaalina tai -ketaalina. Aldoheksoosit muodostavat tyypillisimmin kuusiatomisen renkaan sisältävän pyranoosin, mutta voivat muodostaa myös viisiatomisen renkaan sisältävän furanoosin. Ketoheksoosit muodostavat yleensä furanoosin. ==Lähteet== == Aiheesta muualla == Luokka:Sokerit
HMS Childers (R91)

HMS Childers (viirinumero R91) oli Britannian kuninkaallisen laivaston Ch- luokan hävittäjä. == Valmistus == Alus tilattiin William Denny and Brothersilta Dumbartonista, missä köli laskettiin 27. marraskuuta 1943. Alus laskettiin vesille 27. helmikuuta 1945 ja valmistui 19. joulukuuta 1945.Whitley, M. J. s. 136–137 == Palvelus == Alus myytiin romutettavaksi 22. syyskuuta 1963. ==Lähteet== * * * === Viitteet === Luokka:Ch-luokan hävittäjät Luokka:Dennyn valmistamat alukset Luokka:Yhdistyneen kuningaskunnan toisen maailmansodan hävittäjät Luokka:Yhdistyneen kuningaskunnan kylmän sodan hävittäjät
Tengku Hussein

Tengku Hussein, virallisesti sulttaani Hussein Mua'zzam Shah ibni Mahmud Shah Alam (1776–5. syyskuuta 1835) oli Johoren sulttaanikunnan 18. sulttaani 1819–1835. Johoren sulttaanikunta oli ajautunut kruununperimyskiistaan 1819. Britannia ja Hollanti olivat jo virallisesti tunnustaneet kuolleen sulttaanin nuoremman pojan Abdul Rahmanin uudeksi sulttaaniksi, kun sir Thomas Stamford Raffles asettui tukemaan vanhempaa poikaa Tengku Husseinia. Rafflesin tavoitteena oli vahvistaa Britannian asemaa Malakan salmessa, sillä britit olivat 1816 joutuneet luovuttamaan Jaavan hollantilaisille. Raffles julisti Tengku Husseinin Johoren lailliseksi sulttaaniksi. Uusi sulttaani ja Raffles allekirjoittivat samalla sopimuksen, joka antoi Englannin Itä-Intian kauppakomppanialle oikeuden perustaa kauppa-aseman Singaporeen.Heikkilä-Horn & Miettinen 2005, 336–337. == Lähteet == * === Viitteet === Luokka:Johorin sulttaanit Luokka:Vuonna 1776 syntyneet Luokka:Vuonna 1835 kuolleet
Babur (täsmennyssivu)

Babur tarkoittaa seuraavia asioita: *Babur, Intian mogulidynastian perustaja *Baburin moskeija, Baburin rakennuttama moskeija ;Pakistanin laivasto *Babur (1956), risteilijä *Babur (1982), hävittäjä *Babur (D182), Tariq-luokan fregatti
Antti Viskari

Antti Viskari (1. toukokuuta 1928 Joutseno – 4. kesäkuuta 2007 Imatra) oli suomalainen kestävyysjuoksija. Hän edusti urallaan Vuoksenniskan Urheilijoita (vuoteen 1954 sekä vuosina 1958–1970) ja Lappeenrannan Urheilu-Miehiä (1955–1957, 1971–). Viskari voitti Bostonin maratonin vuonna 1956 ajalla 2.14.14 (reitin pituus 41,1 km). Hän saavutti SM-hopeaa maratonilla vuonna 1961 sekä SM-pronssia 10 000 metrillä vuosina 1952 ja 1953 sekä maratonilla vuonna 1960. Rooman olympialaisissa 1960 hän sijoittui maratonilla 53:nneksi. Maastojuoksun SM-kilpailuissa Viskari sijoittui henkilökohtaisessa kilpailussa parhaimmillaan seitsemänneksi. Joukkuekilpailussa hän voitti lyhyellä matkalla kultaa 1949 ja hopeaa 1951 sekä pitkällä matkalla kultaa 1952 ja 1961, hopeaa 1953, 1957, 1962 ja 1963 sekä pronssia 1954, 1960 ja 1967. Viskari juoksi 30 000 metrin juoksun maailmanennätyksen 1.35.03,6 Lappeenrannassa 21. lokakuuta 1956. Ajallaan hän rikkoi Emil Zátopekin aikaisemman ennätyksen 20,3 sekunnilla. == Lähteet == Luokka:Suomalaiset kestävyysjuoksijat Luokka:Vuonna 1928 syntyneet Luokka:Vuonna 2007 kuolleet
Edelfelt (suku)

Edelfelt on ruotsalainen aatelisuku, joka on ollut edustettuna myös Suomen aatelissa. Suku on lähtöisin Itä-Götanmaalta. Sen kantaisä, ratsumestari Johan Palm (1637–1700) aateloitiin vuonna 1688 nimellä Edelfelt ja esiteltiin seuraavana vuonna Ruotsin ritarihuoneelle aatelisena sukuna numero 1129. Viitattu 22.10.2012. Edelfeltit tunnettiin sotilassukuna. Arkkitehti Carl Albert Edelfelt, joka kuului äitinsä puolelta Benzelstierna-sukuun, muutti vuonna 1833 isänsä kuoltua 14-vuotiaana Suomeen enonsa luokse. Hänet naturalisoitiin Suomen aateliin vuonna 1864 ja Edelfelt-suku esiteltiin Suomen ritarihuoneelle aatelisena sukuna numero 237. Vaakunaselitykseen pujahti tuolloin pieni virhe, jonka vuoksi suvun suomalainen haara käytti aluksi erilaista aatelisvaakunaa kuin ruotsalainen.Wilhelm Brummer: Kuninkaan ja keisarin armosta – vaakunoita aatelille 1420–1912, s. 113. Teoksessa: Henkilö- ja sukuvaakunat Suomessa (toim. Antti Matikkala & Wilhelm Brummer). SKS, Helsinki 2011. Suvun suomalainen haara sammui mieslinjalta vuonna 1910 ja lopullisesti vuonna 1934. Ruotsissa suku sammui mieslinjalta 1933 ja naislinjalta 1967, mutta vuonna 1896 Ranskaan muuttanut sukuhaara on yhä elossa. ==Jäseniä== *Carl Albert Edelfelt (1818–1869), arkkitehti, Suomen rakennushallituksen ylijohtaja *Albert Edelfelt (1854–1905), taidemaalari, Carl Albert Edelfeltin poika *Annie Edelfelt (1866–1934), opettaja ja kuvittaja, Carl Albert Edelfeltin tytär *Berta Edelfelt (1869–1934), kirjailija, Carl Albert Edelfeltin tytär ==Lähteet== Luokka:Ruotsin aateli Luokka:Suomalaiset aatelissuvut
Hoxtonin rautatieasema

Hoxtonin rautatieasema on London Overgroundin asema Hackneyn alueella Lontoossa Yhdistyneessä kuningaskunnassa. Asema on Overgroundin East London Linen käytössä ja se sijaitsee Lontoon matkakortin maksualueilla 1 ja 2. Asema on avattu huhtikuussa 2010. Hoxtonin asemalta kulkee junia pohjoiseen kohti Highbury & Islingtonia ja Dalston Junctionia sekä etelään New Crossin, Crystal Palacen ja West Croydonin suuntiin. == Lähteet == == Aiheesta muualla == *Hoxtonin asema National Railin sivuilla Luokka:Hackneyn rakennukset ja rakennelmat Luokka:London Overgroundin asemat
Mikko Hakko

Mikko Hakko (1884 Laihia – 1946 Oulunsalo) oli suomalainen kiertokoulunopettaja, poliisi, maanviljelijä, kunnallinen luottamushenkilö ja runoilija. Hänen vaimonsa oli Maria Elisa s. Kauppi (1882 Laihia – 1946 Oulunsalo) ja heillä oli neljä lasta.http://www.naistenaani.fi/elli-tervo- huoleton-lapsuus-sota-ajan-nuoruus/ Hakko kirjoitti runoja oululaisiin Kaiku, Liitto ja Kaleva -sanomalehtiin sekä Alkuopetus-lehteen. Hän suomensi myös uudelleen Maamme-laulun ja Viktor Rydbergin Ateenalaisten laulun, mutta kumpikaan suomennos ei tullut laajemmalti tunnetuksi. == Teoksia == * Mikko Hakon valitut runot, Mediapinta 2017, toim. Aino Kukkonen ISBN 978-952-236-809-6 * Surulaulu tapaturmasta, joka tapahtui Warjakan retillä 18. pnä lokakuuta 1907 ja jossa hukkui 20 henkeä. Omakustanne 1908Kirjasampo == Lähteet == * Kaleva: Mikko Hakon muistokirjoitus, 22.12.1946, s. 3. * Kukkonen Aino: Mikko Hakko - opettaja, poliisi, kunnallisaktiivi ja runoilija. Oulun Sukututkija 2/2017, s. 24-32. * Kirjasampo.fi: Mikko Hakko === Viitteet === ==Aiheesta muualla== * Kaakinen Iikka : Oulunsalolaisia runoniekkoja II. Kaltio-lehti, 1963 / 5-6 , s. 88-89. * Kalajoki Atte: Maamme laululla mielenkiintoinen historia. Kaleva 31.8.1998, s. 2. * Kukkonen Aino: Elli Tervon muistelmia isästään Mikko Hakosta. Rantalakeus-lehti 2017 / 43, 44, 46 ja 47. * Kukkonen Aino: Mikko Hakko - opettaja, poliisi, kunnallisaktiivi ja runoilija. Oulun sukututkija 2/2017, s. 24-32. * Liitto: Mikko Hakon muistokirjoitus, 21.12.1946, s. 2. * Mäkikangas Antti: Mikko Hakko - oulunsalolainen monitoimimies, Oulunsalo-lehti 19.4.2001, s. 3. * Panun pakina, Liitto 31.10.1953. * Surulaulu tapaturmasta, joka tapahtui Warjakan retillä 18. pnä lokakuuta 1907 ja jossa hukkui 20 henkeä (pdf) Luokka:Suomalaiset runoilijat Luokka:Suomalaiset opettajat Luokka:Suomalaiset poliisit Luokka:Suomalaiset maanviljelijät Luokka:Vuonna 1884 syntyneet Luokka:Vuonna 1946 kuolleet
Haggerstonin rautatieasema

Haggerstonin rautatieasema on London Overgroundin asema Hackneyn alueella Lontoossa Yhdistyneessä kuningaskunnassa. Asema on Overgroundin East London Linen käytössä ja se sijaitsee Lontoon matkakortin maksualueella 2. Asema on avattu huhtikuussa 2010. Haggerstonin asemalta kulkee junia pohjoiseen kohti Highbury & Islingtonia ja Dalston Junctionia sekä etelään New Crossin, Crystal Palacen ja West Croydonin suuntiin. == Lähteet == == Aiheesta muualla == *Haggerstonin asema National Railin sivuilla Luokka:Hackneyn rakennukset ja rakennelmat Luokka:London Overgroundin asemat
Shoreditch High Streetin rautatieasema

Shoreditch High Streetin rautatieasema on London Overgroundin asema Hackneyn ja Tower Hamletsin alueiden rajalla Lontoossa Yhdistyneessä kuningaskunnassa. Asema on Overgroundin East London Linen käytössä ja se sijaitsee Lontoon matkakortin maksualueella 1. Asema on avattu huhtikuussa 2010. Shoreditch High Streetin asemalta kulkee junia pohjoiseen kohti Highbury & Islingtonia ja Dalston Junctionia sekä etelään New Crossin, Crystal Palacen ja West Croydonin suuntiin. ==Lähteet== ==Aiheesta muualla== *Shoreditch High Streetin asema National Railin sivuilla Luokka:Hackneyn rakennukset ja rakennelmat Luokka:London Overgroundin asemat Luokka:Tower Hamletsin rakennukset ja rakennelmat
WTA Tour Championships 2012

WTA Tour Championships pelattiin 23. – 28. lokakuuta 2012 Istanbulissa, Turkissa. Turnaus käytiin Sinan Erdem Dome -areenalla. == Kaksinpeli == Puolustava mestari Petra Kvitová jätti turnauksen kesken ensimmäisen ottelunsa jälkeen virustaudin vuoksi. Hänen tilalleen tuli Samantha Stosur. Turnauksen kaksinpelin voitti Serena Williams, joka päihitti loppuottelussa Marija Šarapovan. === Pelaajat === # Viktoryja Azarenka (välierät) # Marija Šarapova (loppuottelu) # Serena Williams (voittaja) # Agnieszka Radwańska (välierät) # Angelique Kerber (lohkovaihe) # Petra Kvitová (lohkovaihe, keskeytti virustaudin vuoksi) # Sara Errani (lohkovaihe) # Li Na (lohkovaihe) ==== Varalla ==== # Samantha Stosur (tuli Petra Kvitován tilalle, lohkovaihe) # Marion Bartoli (ei osallistunut) === Kaavio === ==== Loppukierrokset ==== ==== Punainen lohko ==== Sijoitukset määräytyvät seuraavassa järjestyksessä: 1) Voittojen määrä; 2) Ottelujen määrä; 3) Kahden pelaajan tasatilanteessa, head- to-head -tilastot; 4) Kolmen pelaajan tasatilanteessa, voitettujen erien prosentti tai voitetut pelit; 5) Johtokunnan päätös. ==== Valkoinen lohko ==== Sijoitukset määräytyvät seuraavassa järjestyksessä: 1) Voittojen määrä; 2) Ottelujen määrä; 3) Kahden pelaajan tasatilanteessa, head-to-head -tilastot; 4) Kolmen pelaajan tasatilanteessa, voitettujen erien prosentti tai voitetut pelit; 5) Johtokunnan päätös. == Nelinpeli == === Pelaajat === # Sara Errani / Roberta Vinci (välierät) # Andrea Hlaváčková / Lucie Hradecká (loppuottelu) # Liezel Huber / Lisa Raymond (välierät) # Marija Kirilenko / Nadja Petrova (voittajat) === Kaavio === ==== Loppukierrokset ==== == Lähteet == == Aiheesta muualla == *Virallinen sivusto Luokka:Vuoden 2012 tennis Luokka:Istanbulin urheilutapahtumat
Laiskurit

Laiskurit (Bucconidae) on tikkalintujen lahkoon kuuluva heimo. ==Tuntomerkit== Laiskurit ovat pieniä tai keskikokoisia lintuja. Niillä on suuri pää, lyhyet, pyöreäpäiset siivet, tukeva vartalo, lyhyet jalat ja kapea pyrstö. ==Levinneisyys== Laiskureita elää Väli- ja Etelä-Amerikassa. ==Suvut ja lajit== ===Kirjolaiskurit Notharchus=== *Isovyölaiskuri Notharchus macrorhynchos *Mustarintalaiskuri Notharchus pectoralis *Ruskovatsalaiskuri Notharchus swainsoni *Ruskovyölaiskuri Notharchus ordii *Sepellaiskuri Notharchus tectus *Valko-otsalaiskuri Notharchus hyperrhynchus ===Nunnat Monasa=== *Keltanokkanunna Monasa flavirostris *Mustanunna Monasa atra *Nokinunna Monasa nigrifrons *Partanunna Monasa morphoeus ===Pikkununnat Nonnula=== *Harmaaposkinunna Nonnula frontalis *Kastanjanunna Nonnula amaurocephala *Okranaamanunna Nonnula sclateri *Rillinunna Nonnula rubecula *Ruskonunna Nonnula brunnea *Rusolakkinunna Nonnula ruficapilla ===Punapäälaiskurit Bucco=== *Naamiolaiskuri Bucco macrodactylus *Nokilakkilaiskuri Bucco noanamae *Oranssikurkkulaiskuri Bucco tamatia *Ruskopäälaiskuri Bucco capensis ===Raitalaiskurit Nystalus=== *Keltakauluslaiskuri Nystalus maculatus *Mustaposkilaiskuri Nystalus chacuru *Raitalaiskuri Nystalus radiatus *Viirulaiskuri Nystalus striolatus ===Ruskolaiskurit Malacoptila=== *Brasilianlaiskuri Malacoptila striata *Kesylaiskuri Malacoptila panamensis *Mustaviirulaiskuri Malacoptila fulvogularis *Partalaiskuri Malacoptila fusca *Ruosteniskalaiskuri Malacoptila rufa *Viiksilaiskuri Malacoptila mystacalis *Viirupartalaiskuri Malacoptila semicincta ===Lajit, joilla on oma sukunsa=== *Puuhalaiskuri Hypnelus ruficollis *Pääskylaiskuri Chelidoptera tenebrosa *Rastaslaiskuri Micromonacha lanceolata *Valkokurkkununna Hapaloptila castanea ==Lähteet== *
Aleksandr Ziloti

Aleksandr Iljitš Ziloti (; 9. lokakuuta (J: 27. syyskuuta) 1863 Harkova, Venäjän keisarikunta – 8. joulukuuta 1945 New York, Yhdysvallat) oli venäläinen pianisti, säveltäjä ja kapellimestari, Sergei Rahmaninovin serkku. Aleksandr Ziloti syntyi Harkovassa nykyisen Ukrainan alueella. Hän opiskeli pianonsoittoa Moskovan konservatoriossa Nikolai Zverevin ja Nikolai Rubinšteinin johdolla; musiikinteoriaa hänelle opettivat muiden muassa Sergei Tanejev ja Pjotr Tšaikovski. Hän valmistui konservatoriosta vuonna 1881 ja siirtyi Weimariin jatkamaan opintojaan Franz Lisztin yksityisoppilaana (1883–1886). Hän opetti Moskovan konservatoriossa vuosina 1888–1891 (oppilaana muiden muassa Aleksandr Goldenveizer ja Sergei Rahmaninov) ja esiintyi pianotaiteilijana Euroopassa 1891–1900. Kapellimestarina Ziloti työskenteli ensin Moskovassa (1901–1903) ja sen jälkeen Pietarissa (1903–1917). Vuonna 1918 Ziloti nimitettiin Mariinski-teatterin intendentiksi, mutta hän pakeni Neuvosto-Venäjältä perheineen Suomen kautta Englantiin ja vuonna 1921 siirtyi New Yorkiin. Vuosina 1925–1942 hän opetti Juilliard-musiikkikoulussa ja esiintyi satunnaisesti pianistina. Ziloti tuli tunnetuksi ennen kaikkea uuden ranskalaisen ja venäläisen musiikin tulkitsijana, ja häntä pidetään yhtenä Lisztin pianokoulukunnan merkittävimmistä edustajista. Hän esitti ja johti useita kantaesityksiä. Lisäksi hän laati noin 200 pianotranskriptiota. Ziloti vieraili Helsingissä vuosina 1900, 1905 ja 1920. ==Kirjallisuutta== * * * Luokka:Venäläiset pianistit Luokka:Venäläiset kapellimestarit Luokka:Venäläiset säveltäjät Luokka:Amerikanvenäläiset Luokka:Vuonna 1863 syntyneet Luokka:Vuonna 1945 kuolleet
Marraskuun harmaa valo

Marraskuun harmaa valo on Anssi Mänttärin ohjaama elokuva vuodelta 1993. Mänttärillä oli suunnitteilla toinen elokuva, mutta rahoittajat vetivät tukensa pois, ja niin hän tarttui vanhaan ideaansa Tallinnassa tehtävästä elokuvasta. Näyttelijät ovat pääosin virolaisia, samoin muut tekijät, ja siksi elokuvan tuotantokustannukset olivat merkittävästi normaalia pienemmät.Muut tiedot, Elonet.fi, viitattu 22.10.2012 Aikalaisvastaanoton määrä oli vähäinen, eikä se ollut kovin innostunutta, mutta eräässä kritiikissä elokuvaa pidetään Mänttärin parhaana. Elokuvan ilmeettömyys ja ankeus saa toiselta kriitikolta nuhteet, toinen taas näkee sen kuvastavan syvää pessimismiä.Arviot, Elonet.fi, viitattu 22.10.2012 ==Näyttelijät== ==Lähteet== ==Aiheesta muualla== * Luokka:Vuoden 1993 suomalaiset elokuvat Luokka:Suomalaiset rikoselokuvat Luokka:Anssi Mänttärin ohjaamat elokuvat
Woodlands (Singapore)

Woodlands, joskus myös Woodlands New Town on yksi Singaporen lähiöistä. Se sijaitsee Singaporen pääsaaren pohjoisosassa. Nimestään ( eli "Metsämaa") huolimatta itse alueella ei ole yhtään metsää. Se on Singaporen portti Malesiaan, sillä Woodlandsin luoteisesta kärjestä lähtee tie salmen yli Malesian puolelle. Alueella on lähinnä asuinrakennuksia. Niiden lisäksi siellä on yksi puisto ja Causeway Point -niminen suuri ostoskeskus. ==Liikenne== Woodlandsissa on viisi Mass Rapid Transit- eli MRT-asemaa: Marsiling, Woodlands ja Admiralty, jotka ovat North South Line -linjalla, sekä Woodlands North ja Woodlands South Thomson–East Coast Line -linjalla, joka kulkee myös Woodlandsin aseman kautta. ==Koulutus== Tekninen ammattikorkeakoulu Republic Polytechnic sijaitsee Woodlandsissa. Siellä toimii myös urheilupainotteinen sisäoppilaitos Singapore Sports School. == Lähteet == == Aiheesta muualla == Luokka:Singaporen alueet Luokka:Lähiöt
Onnea kohti

Onnea kohti () on vuonna 1950 julkaistu Ingmar Bergmanin ohjaama elokuva. Luokka:Ingmar Bergmanin ohjaamat elokuvat Luokka:Ruotsalaiset draamaelokuvat Luokka:Vuoden 1950 ruotsalaiset elokuvat